**Dél-Dunántúli Ügyvédjelölti Perbeszédverseny**

2018. év június hó 8. (péntek) 9.00 óra, Zalaegerszegi Törvényszék Díszterme

Az évtizedek óta hagyományosan megtartott, a Pécsi Ügyvédi Kamara kiváló szervezésében lebonyolított ügyvédjelölti perbeszédverseny az érdekeltek teljes egyetértésével 2018. évtől rotációs rendszerben zajlik. 2019. évben Somogy Megyei Ügyvédi Kamara, 2020. évben Tolna Megyei Ügyvédi Kamara, 2021. évben a Pécsi Ügyvédi Kamara a házigazda.

Megyéket hagyományosan 2 fő kiváló ügyvédjelölt képviseli a területi megmérettetésen.

A metódus ismert, jelenben a Zala Megyei Főügyészség ügyésze terjeszti elő a vádat, a vádirat 1-1 példányát a versenyzők kézhez kapják, majd 30 perc felkészülési idő után a sorsolás útján kiválasztott ügyvédjelöltek kezdik meg védőbeszédjük elmondását, a védőbeszéd maximum 15 percben terjeszthető elő, az időkorlát nem hosszabbítható.

A zsűri tagjai a Pécsi Ítélőtábla elnöke és helyettese, a Zalaegerszegi Törvényszék elnöke, a Zala Megyei főügyész, valamint az érintett kamarai vezetők közül (elnök, titkár) 1-1 fő.

A versenyzőket a zsűri pontozza, a személyenként adható legmagasabb pontszám 10 pont.

Az a versenyző nyer, aki a zsűri tagjaitól a legmagasabb pontszámot kapta, azonos pontszám esetén sorsolás dönt.

Valamennyi versenyző a részvételért oklevelet kap.

Az 1-3. helyezett díjazása: 50.000 Ft – 30.000 Ft – 10.000 Ft.

A Zala Megyei Főügyészség különdíját Dr. Kondákor Ferenc, Zala Megyei főügyész adja át.

Kapcsolattartó: Dr. Károlyi Attila

a Zala Megyei Ügyvédi Kamara titkára

 +36/20/9706-133